open-index/open-wikipedia-markdown huggingface dataset:
รถบรรทุกตำรวจ

**รถบรรทุกตำรวจ** () เป็นพาหนะเครื่องยนต์ขนาดใหญ่ (ดูเพิ่มเติม รถบรรทุก) เพื่อใช้ในกิจการตำรวจและหน่วยงานการบังคับใช้กฏหมาย

รถบรรทุกตำรวจ รวมถึงกระบะตำรวจด้วย ซึ่งนำไปใช้แบบอเนกประสงค์ พาหนะรุ่นขับเคลื่อนสี่ล้ออาจใช้สำหรับการลาดตระเวนในพื้นที่นอกทางหลัก อย่างภูเขา ป่าไม้ พื้นที่น้ำท่วม ชายฝั่ง และชายหาดเป็นอาทิ และสามารถใช้ในการเคลื่อนพลหน่วยอาวุธและยุทธวิธีพิเศษ (SWAT) และมักมีอุปกรณ์เสริมเพื่อใช้ในการคุมขังและขนส่งผู้ต้องสงสัยจำนวนน้อยราย ซึ่งรถตำรวจบรรทุกขนาดเล็กหรือขนาดกลางมักมีปัญหาการหลบหลีกหนี

รถบรรทุกตำรวจต่อเติมส่วนมากจะใช้ในการเคลื่อนย้ายพาหนะทางอากาศอย่างเฮลิคอปเตอร์ตำรวจหรือรถขนส่งบุคคลหุ้มเกราะ และยังใช้สำหรับการทำลายล้างวัตถุระเบิดอีกด้วย ในประเทศไทย รถบรรทุกตำรวจมักใช้เป็นรถกระบะสำหรับสายตรวจ หรือแบบมีหลังคาสำหรับใช้เป็นรถคุมขังขนส่งนักโทษ

## อ้างอิง

หมวดหมู่:ยานพาหนะตำรวจ
หมวดหมู่:รถกระบะ
หมวดหมู่:รถบรรทุก
หมี่กรอบ

**หมี่กรอบ** หรือ **หมี่กรอบเสวยสวรรค์** เป็นอาหารไทยที่ทำจากเส้นหมี่และซอสที่มีรสหวานเป็นหลัก แต่สามารถปรับสมดุลด้วยรสเปรี้ยว ซึ่งโดยปกติจะใช้มะนาว รสเปรี้ยวที่เด่นชัดในจานนี้มักมาจากเปลือกของสกุลส้มของไทยที่เรียกว่าส้มซ่า

หมี่กรอบมีตำนานเล่าขานว่า เมื่อสมัยพระบาทสมเด็จพระจุลจอมเกล้าเจ้าอยู่หัวเสด็จเยี่ยมราษฎรโดยเรือบริเวณตลาดพลู และได้กลิ่นเส้นหมี่ที่ชาวจีนไหหลำผัดในครั้งนั้นชื่อ **จีนหลี** จึงทรงแวะที่ท่าน้ำตลาดพลูเพื่อเสวยหมี่กรอบ และทรงชมว่าอร่อย ทำให้จานนี้ได้รับชื่ออื่นว่า *หมี่กรอบ ร.5*

มีร้านหมี่กรอบที่มีชื่อเสียงอยู่สองร้านในกรุงเทพมหานคร ได้แก่ ตลาดพลูฝั่งธนบุรี และฝั่งพระนครบริเวณใกล้เสาชิงช้าและศาลาว่าการกรุงเทพมหานคร โดยทั้งสองร้านเป็นสูตรเก่าที่มีในสมัยรัชกาลที่ 5

## อ้างอิง

หมวดหมู่:อาหารไทย
หมวดหมู่:อาหารจากเส้นของไทย
หมวดหมู่:ก๋วยเตี๋ยว
หมวดหมู่:อาหารจากเส้นผัด
ตำบลแฮแซนลู

**แฮแซนลู** () เป็นตำบลในอำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน แบ่งออกเป็น 20 หมู่บ้าน จากสำมะโน พ.ศ. 2549 ตำบลนี้มีประชากร 5,184 คนใน 1,165 ครัวเรือน

## อ้างอิง

หมวดหมู่:ตำบลในจังหวัดอาเซอร์ไบจานตะวันตก
หมวดหมู่:เทศมณฑลแนแฆเด
สถานีบางกะปิ

**สถานีบางกะปิ** (; รหัส: YL08) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนลาดพร้าวในพื้นที่เขตบางกะปิ กรุงเทพมหานคร

## ที่ตั้ง
สถานีบางกะปิตั้งอยู่เหนือถนนลาดพร้าว บริเวณหน้าปากซอยลาดพร้าว 115 ในพื้นที่แขวงคลองจั่น เขตบางกะปิ กรุงเทพมหานคร

## รายละเอียด
### สีสัญลักษณ์
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ซอยลาดพร้าว 113
* **2** ซอยลาดพร้าว 115 (บันไดเลื่อน, ลิฟต์)
* **3** แม็คโคร บางกะปิ, ตะวันนา, เอ็มไลฟ์สโตร์ เดอะมอลล์ บางกะปิ (สะพานเชื่อม)  **ท่าเอ็มไลฟ์สโตร์บางกะปิ** (บันไดเลื่อน, ลิฟต์)
* **4** ซอยลาดพร้าว 142 (ลิฟต์)

### แผนผัง

## สถานที่ใกล้เคียง
250px|thumb|ทางเดินเชื่อมไปเอ็มไลฟ์สโตร์ บางกะปิ
* เอ็มไลฟ์สโตร์ เดอะมอลล์ บางกะปิ
* โลตัส บางกะปิ 
** เมเจอร์ ซีนีเพล็กซ์ สาขาโลตัส บางกะปิ
* ตลาดตะวันนาบางกะปิ
* แม็คโคร บางกะปิ
* ตลาดบางกะปิ
* พันธุ์ทิพย์พลาซ่า บางกะปิ

## รถโดยสารประจำทาง
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

## อ้างอิง

บางกะปิ
บางกะปิ
หมวดหมู่:สิ่งก่อสร้างตั้งแต่ พ.ศ. 2566
อัตเลติโกเดมาดริดในฤดูกาล 2021–22

**ฤดูกาล 2021–22** เป็นฤดูกาลที่ 115 ของ **[[อัตเลติโกเดมาดริด]]** และเป็นฤดูกาลที่ 20 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก.

## ผู้เล่น
### ผู้เล่นชุดแรก

 

### ทีมสำรอง

### ปล่อยยืมตัว

## การแข่งขัน
### ภาพรวม

### ลาลิกา

#### ตารางคะแนน

#### ผลงานโดยรวม

#### ผลงานในแต่ละนัด

#### แมตช์
โปรแกรมการแข่งขันลีกจะประกาศไว้เมื่อวันที่ 30 มิถุนายน ค.ศ. 2021.

### โกปาเดลเรย์

### ซูเปร์โกปาเดเอสปัญญา

### ยูฟ่าแชมเปียนส์ลีก

#### รอบแบ่งกลุ่ม

การจับสลากรอบแบ่งกลุ่มจะจัดขึ้นในวันที่ 26 สิงหาคม ค.ศ. 2021.

#### รอบแพ้คัดออก

##### รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นในวันที่ 13 ธันวาคม ค.ศ. 2021.

##### รอบก่อนรองชนะเลิศ
การจับสลากสำหรับรอบก่อนรองชนะเลิศจะจัดขึ้นในวันที่ 18 มีนาคม ค.ศ. 2022.

## สถิติ
### ผู้ทำประตู

## หมายเหตุ

## อ้างอิง

หมวดหมู่:ลาลิกา
อัตเลติโกเดมาดริด
อัตเลติโกเดมาดริด
พะล็อก

**พะล็อก** เป็นกลุ่มชาติพันธุ์ขนาดเล็กกลุ่มหนึ่ง อาศัยอยู่ที่บ้านเมืองก๊ะ ตำบลสะลวง อำเภอแม่ริม จังหวัดเชียงใหม่ ปรากฏในงานวิจัยของ Gebhard Flatz (พ.ศ. 2513) ระบุว่ามีชาติพันธุ์เรียกตนเองว่า *พะล็อก* (Phalok) อาศัยอยู่ที่บ้านปางไฮ บ้านคา และบ้านลัก แต่หลังจากนั้นเป็นต้นมาก็ไม่มีงานวิจัยกล่าวถึงชาติพันธุ์นี้อีก และในเวลาต่อมา ลูกหลานของพวกเขาละทิ้งภาษาของตน อาหารประจำกลุ่ม การสร้างบ้านแบบดั้งเดิม และเรียกแทนตนเองว่า *[[ลัวะ]]* ไปพร้อม ๆ กับการสมรสข้ามกลุ่มกับชาวยวน ขมุ หรือลัวะ ปัจจุบันชาวพะล็อกอาศัยอยู่ที่บ้านเมืองก๊ะ มีเพียงผู้อาวุโสในหมู่บ้านที่มีอายุราว 50–80 ปี ที่ทราบว่าตนเองเป็นชาวพะล็อก ส่วนชาวบ้านที่อายุน้อยกว่านี้จะคิดว่าตนเองเป็นลัวะ ครั้น พ.ศ. 2562 ศูนย์มานุษยวิทยาสิรินธร ให้ข้อมูลว่าการระบุตัวตนว่าเป็น *พะล็อก* นั้นเป็นการเข้าใจผิด โดยคำดังกล่าวมีไว้ใช้เรียกเด็กน้อย ไม่ได้ใช้เรียกตนเองแต่อย่างใด

ชาวพะล็อกนับถือศาสนาพุทธปะปนกับการนับถือผี พวกเขาเคยนับถือผีปู่แสะย่าแสะ นับถือผีบรรพบุรุษเรียกว่า *จ๊ะพะล็อก* นับถือผีเสื้อบ้านเรียกว่า *ผีเจ้านาย* และเคารพขุนหลวงวิลังคะ เช่นเดียวกับชาวลัวะ แต่หลังการอพยพเข้ามาของชาวยวนและการสร้างวัดในชุมชนเมื่อ พ.ศ. 2502 ทำให้ชาวพะล็อกนับถือศาสนาพุทธอย่างชัดเจนขึ้นกว่าเก่าก่อน ส่วนความเชื่อเรื่องผีก็ค่อย ๆ ลดน้อยลงไป

ปัจจุบันไม่มีชาวพะล็อกคนใดพูดภาษาพะล็อกเป็นประโยคได้อีกต่อไป จำได้เฉพาะคำบางคำเท่านั้น ใน พ.ศ. 2556 มีชาวพะล็อกเพียงสองคนที่พูดเป็นประโยคได้ คือศรี ดอยคำ (87 ปี) กับนวล ดอยคำ (86 ปี) คนแรกความจำเสื่อม และทั้งสองสุขภาพไม่ดีแล้ว ใน พ.ศ. 2562 ยูเนสโกได้จัดให้ภาษาพะล็อกเป็นภาษาสูญแล้ว (Extinct) คือเป็นภาษาที่ไม่มีคนพูดได้อีกแล้ว

## อ้างอิง

หมวดหมู่:กลุ่มชาติพันธุ์ในประเทศไทย
ฝูงแผ่นดินไหวในหมู่เกาะโทการะ พ.ศ. 2564

**ฝูงแผ่นดินไหวในหมู่เกาะโทการะ พ.ศ. 2564** () เป็นฝูงแผ่นดินไหว (earthquake swarm) ที่เกิดขึ้นอย่างต่อเนื่องบริเวณหมู่เกาะโทการะ จังหวัดคาโงชิมะ ตั้งแต่วันที่ 9 เมษายน พ.ศ. 2564 ฝูงแผ่นดินไหวเกิดขึ้นอย่างเห็นได้ชัดอีกครั้งตั้งแต่วันที่ 4 ธันวาคม 2564 จนถึงวันที่ 9 ธันวาคม 2564 จากวันแรกที่เกิดฝูงแผ่นดินไหวขึ้นจวบจนวันที่ 7 ในเดือนเดียวกันเกิดแผ่นดินไหวขึ้นมากกว่า 430 ครั้ง ในวันที่ 9 ธันวาคม 2564 ได้เกิดแผ่นดินไหวขนาด 6.0 แมกนิจูด ชินโดะ 5+

จากแผ่นดินไหวที่เกิดขึ้น กรมอุตุนิยมวิทยาไม่ได้มีการออกประกาศเตือนภัยคลื่นสึนามิแต่อย่างใด นักวิชาการหลายรายได้ให้ความเห็นว่าฝูงแผ่นดินไหวที่เกิดขึ้นน้ันเกี่ยวข้องกับแอ่งนังไกบนแผ่นทะเลฟิลิปปินที่กำลังมุดตัวและการปะทุของภูเขาไฟซูวาโนเซจิมะในอดีต

## ภาพรวม
ในทะเลใกล้หมู่เกาะโทการะ เหตุการณ์การเกิดแผ่นดินไหวเริ่มต้นประมาณวันที่ 9 เมษายน ค.ศ. 2021 และพบความรุนแรงของแผ่นดินไหวสูงสุด 4 (ชินโดะ) กิจกรรมการเกิดแผ่นดินไหวเริ่มลดลงในช่วงปลายเดือนเมษายนของปีเดียวกัน และในเดือนพฤษภาคมไม่มีการยืนยันกลุ่มแผ่นดินไหวสําคัญแต่อย่างใด กระทั่งเกิดแผ่นดินไหวต่อเนื่องอีกครั้งใน วันที่ 4 ธันวาคม ค.ศ. 2021 เวลาประมาณ 11.00 น. พบแผ่นดินไหวที่สามารถรู้สึกได้ 295 ครั้ง และรวมถึงแผ่นดินไหวที่ไม่สามารถรู้สึกได้มากกว่า 1,500 ครั้ง ตั้งแต่วันที่ 4 ถึง 14 ธันวาคม ค.ศ. 2021

เมื่อวันที่ 9 ธันวาคม ค.ศ. 2021 เกิดแผ่นดินไหวขนาด 6.1 (ความรุนแรงสูงสุด 5+) ทำให้เป็นแผ่นดินไหวที่ใหญ่ที่สุดในฝูงแผ่นดินไหวครั้งนี้  และเป็นแผ่นดินไหวใหญ่ในภูมิภาคนี้ในรอบ 21 ปีนับตั้งแต่เกิดแผ่นดินไหวขนาด 5.9 ในปี 2000 ซึ่งสามารถบันทึกความรุนแรงสูงสุด 5+ 

นอกจากนี้กลไกการโฟกัสของแผ่นดินไหวจํานวนมากได้รับการวิเคราะห์ว่ามีมุมเลื่อนค่อนข้างใกล้เคียงกับรอยเลื่อนประเภทการบีบอัด และบางส่วนมีรอยเลื่อนประเภทแกนความตึงในทิศทางแบบ WNW-ESE 

ณ เดือนธันวาคม ค.ศ. 2021 มีการคาดการถึงความเป็นไปได้ที่แผ่นดินไหวมีความสัมพันธ์กับกิจกรรมของภูเขาไฟที่ยังคุกรุ่นอยู่ เช่นภูเขาไฟบนเกาะซูวาโนเซะซึ่งไม่สามารถคาดการได้สมบูรณ์ แต่แผ่นดินไหวก็ไม่มีผลกระทบต่อกิจกรรมของภูเขาไฟ เนื่องจากระยะทางจากเกาะซูวาโนเซะไปยังจุดศูนย์กลางแผ่นดินไหวค่อนข้างไกลกันมาก บางคนมีการชี้ให้เห็นถึงความเป็นไปได้ที่จะมีความสัมพันธ์กับภูมิประเทศรอบหมู่เกาะโทการะ แต่ไม่ทราบกลไกและความเกี่ยวข้องโดยละเอียด

วันที่ 13 พฤษภาคม พ.ศ. 2566 เวลา 17:39 น. เกิดแผ่นดินไหวใกล้กับหมู่เกาะโทการะ จังหวัดคาโงชิมะ ขนาด 5.1 ลึก 12 กิโลเมตร วัดความรุนแรงสูงสุดได้ 5- ต่อมาสำนักงานหมู่บ้านโทชิมะ ได้มีการจัดตั้งสำนักงานแจ้งเตือนภัยพิบัติเพื่อตอบสนองต่อเหตุแผ่นดินไหว 

## แผ่นดินไหวหลัก

## จำนวนครั้งของฝูงแผ่นดินไหว

## ความรุนแรงของแผ่นดินไหวหลัก
แผ่นดินไหวครั้งใหญ่ที่สุดเกิดขึ้นเวลา 07:07 น. ของวันที่ 10 เมษายน พ.ศ. 2564 และ วันที่ 4 ธันวาคม พ.ศ. 2564 จุดการสั่นสะเทือนระดับ ชินโดะ 4+ มีดังนี้

## ความช่วยเหลือ
ในวันที่ 15 เมษายน พ.ศ. 2564 หมู่บ้านโทชิมะได้จัดส่งน้ำจำนวน 7,500 ลิตรไปยังเกาะอากูเซกิจิมะเพื่อใช้ในการอุปโภคบริโภค

## อ้างอิง

หมวดหมู่:แผ่นดินไหวในประเทศญี่ปุ่น
หมวดหมู่:แผ่นดินไหวใน พ.ศ. 2564
หมวดหมู่:แผ่นดินไหวในภูมิภาคคีวชู
หมวดหมู่:ฝูงแผ่นดินไหว
วัดคันธาพฤกษา

**วัดคันธาพฤกษา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแก้ว อำเภอแม่ออน จังหวัดเชียงใหม่ บนเนื้อที่ 2 งาน 55 ตารางวา 

วัดคันธาพฤกษา หรือชาวบ้านเรียกว่า **วัดแม่กำปอง** ตั้งวัดเมื่อ พ.ศ. 2473 ไล่เลี่ยกับการถือกำเนิดขึ้นของชุมชน แต่เดิมเป็นอาศรมตั้งอยู่เชิงเขาห่างจากหมู่บ้านราว 300 เมตร จนเมื่อ พ.ศ. 2468 ได้ย้ายที่ตั้งมาอยู่กลางหมู่บ้าน แต่เดิมมีถนนผ่านด้านทิศเหนือเท่านั้น ปัจจุบันมีถนนตัดผ่านด้านทิศใต้ของวัด ชื่อของวัดคันธาพฤกษามาจากฉายาของครูบาอินสม คนฺธรโส ท่านเป็นผู้ริเริ่มสร้างขึ้นบนที่ดินของพี่สาวท่าน และอยู่ท่ามกลางพฤกษา คือป่าเขาลำเนาไพร

อาคารและเสนาสนะที่สำคัญ ได้แก่ อุโบสถกลางน้ำ (อุทกเสมา) ซึ่งปัจจุบันเหลือเพียงสองแห่งเท่านั้นในภาคเหนือ อีกแห่งคือ วัดพุทธเอ้น อำเภอแม่แจ่ม จังหวัดเชียงใหม่ วิหารไม้สักทองแกะสลักลวดลายล้านนา และพระธาตุเจดีย์สีขาว สร้างขึ้นจากงบประมาณในการจัดงานปอยหลวง งานบุญประจำปีที่ยิ่งใหญ่ของคนเหนือ มีการจัดงานสรงน้ำพระธาตุเป็นประจำทุกปีในช่วงเดือนแปดเป็งหรือเดือนมิถุนายน

## อ้างอิง

คันธาพฤกษา
หมวดหมู่:อำเภอแม่ออน
การติดเชื้อไซโตเมกาโลไวรัสแต่กำเนิด

**การติดเชื้อไซโตเมกาโลไวรัสแต่กำเนิด** หมายถึงภาวะที่ทารกติดเชื้อไซโตเมกาโลไวรัส หรือ ซีเอ็มวี ตั้งแต่ก่อนคลอด (prenatal) เชื้อนี้เป็นไวรัสชนิดหนึ่งในแฟมิลีเฮอร์ปีไวริดี หรือไวรัสตระกูลเริม และถือเป็นการติดเชื้อของทารกในครรภ์ที่พบได้บ่อยที่สุด
## อ้างอิง

## แหล่งข้อมูลอื่น
* Cytomegalovirus (CMV)—NHS Choices
* CMV: Congenital CMV Infection—CDC

หมวดหมู่:การติดเชื้อที่พบเฉพาะในระยะปริกำเนิด
วัดหมื่นสาร

**วัดหมื่นสาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่

## ประวัติ
วัดหมื่นสารสร้างเมื่อ พ.ศ. 1925 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 โดยปรากฏในหลักฐานต่าง ๆ ได้แก่ *[[พงศาวดารโยนก]] ฉบับหอสมุดแห่งชาติ* กล่าวว่า พระเจ้าอาทิตยวงศ์ ส่งราชทูตมาสืบสัมพันธไมตรีกับพระเมืองแก้ว กษัตริย์องค์ที่ 14 แห่งราชวงศ์มังราย พระเมืองแก้วทรงจัดการรับรองราชทูตและแปลพระราชสาส์น ณ วัดหมื่นสาร ตามบันทึกใบลานภาษาบาลีของวัดเจดีย์หลวงกล่าวไว้ว่าในสมัยพระเมืองเกษเกล้า กษัตริย์พระองค์ที่ 15 แห่งราชวงศ์มังราย มีเสนาอามาตย์นามว่า วิมลกิตติสร้างพระอารามแห่งนี้ขึ้น มีข้อความว่า "อาวาสนี้ อันหมื่นวิมลกิตติ ผู้เป็นมหาโยธา (ทหารผู้ใหญ่) ในนครนี้ตั้งไว้แล้ว" จากหลักฐานในศิลาจารึกวัดร่ำเปิง (ตโปทาราม) ก็ปรากฏชื่อวัดหมื่นสารเช่นกัน ระบุว่าหมื่นหนังสือวิมลกิตติสิงหละราชมนตรี ได้อุปถัมภ์วัดแห่งนี้ตลอดมา พระอารามนี้จึงได้ชื่อว่า "วัดหมื่นสาร" ตามชื่อของราชมนตรีผู้นั้น

ในช่วงสงครามโลกครั้งที่สอง วัดหมื่นสารยังเคยใช้เป็นโรงพยาบาลที่ใช้รักษาทหารญี่ปุ่น ปัจจุบันมีการสร้างอนุสรณ์สถานทหารญี่ปุ่น โดยยในช่วงเดือนสิงหาคมของทุกปี ได้จัดให้มีพิธีบวงสรวงอนุสรณ์สถานทหารญี่ปุ่น นอกจากนั้นยังมีการทำความสะอาดอนุสรณ์สถานปีละ 3 ครั้ง คือ เดือนมีนาคม สิงหาคม และธันวาคม เป็นประจำอีกด้วย

## อาคารเสนาสนะและโบราณวัตถุ
สิ่งก่อสร้างในวัด ได้แก่ อุโบสถมีลักษณะสถาปัตยกรรมล้านนาประยุกต์ยกพื้นสูง สร้างขึ้นเมื่อ พ.ศ. 2534 หน้าบันประดับด้วยลายปูนปั้นพรรณพฤกษา สถูปบรรจุอัฐิธาตุครูบาศรีวิชัย อนุสาวรีย์ครูบาศรีวิชัย หอศิลป์สุทฺธจิตฺโต เป็นอาคารล้านนาประยุกต์ ช่างเงินบ้านวัวลายช่วยกันดุนลายโลหะประดับตกแต่งทั้งภายใน และภายนอกหอศิลป์ ซึ่งเป็นลวดลายพื้นเมืองล้านนาดั้งเดิม เนื้อเรื่องเกี่ยวกับพระเวสสันดร เป็นต้น  ภายในมีหุ่นขึ้ผึ้งรูปเหมือน 3 ครูบา ได้แก่ ครูบาศรีวิชัย ครูบาอินตา อินทปัญโญ (ครูบาอินต๊ะ) และพระครูโอภาสคณาภิบาล (ครูบาบุญปั่น ปุญญาคโม) อดีตเจ้าอาวาสวัดหมื่นสาร

วัดยังมีคัมภีร์ใบลานจำนวนมากพบคัมภีร์ใบลานของวัดหมื่นสารจำนวน 163 รายการ 815 ผูก บางเอกสารมีอายุประมาณ 200 กว่าปี

## อ้างอิง

หมื่นสาร
วัดแสนสุข (จังหวัดอ่างทอง)

**วัดแสนสุข** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลากด อำเภอป่าโมก จังหวัดอ่างทอง 

วัดแสนสุขตั้งวัดเมื่อ พ.ศ. 2255 เดิมชื่อ **วัดขัดคอโค** เหตุที่ชื่อนี้เนื่องจากเมื่อถึงฤดูน้ำหลาก ชาวบ้านอีสานจะนำวัวควายมาขายและใช้สถานที่วัดเป็นที่พักให้วัวควายดื่มน้ำและขัดทำความสะอาดร่างกาย เพื่อให้ขายได้ราคา ต่อมาเปลี่ยนชื่อวัดมาเป็น **วัดบางเปิง** จนถึงสมัยพระช่วยเป็นเจ้าอาวาส ได้เปลี่ยนชื่ออีกครั้งเป็น "วัดแสนสุข" เพื่อความเป็นสิริมงคล วัดได้รับพระราชทานวิสุงคามสีมา เมื่อวันที่ 30 มกราคม พ.ศ. 2514 เขตวิสุงคามสีมากว้าง 31 เมตร ยาว 49 เมตร 

อาคารเสนาสนะภายในวัด ได้แก่ อุโบสถสร้างเมื่อ พ.ศ. 2514 กว้าง 31 เมตร ยาว 49 เมตร  เป็นอาคารคอนกรีตเสริมเหล็ก พระประธาน ปางสมาธิ ขนาดหน้าตักกว้าง 98 นิ้ว สูง 138 นิ้ว สร้างเมื่อ พ.ศ. 2525 ศาลาการเปรียญ สร้างเมื่อ พ.ศ. 2548 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2480 เป็นอาคารไม้ กุฏิสงฆ์ จำนวน 7 หลัง เป็นอาคารครึ่งตึกครึ่งไม้ และวิหาร เป็นอาคารคอนกรีตเสริมเหล็ก สร้างเมื่อ พ.ศ. 2532

## อ้างอิง

แสนสุข
วัดรัตนเนตตาราม

**วัดรัตนเนตตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำพันตา อำเภอนาดี จังหวัดปราจีนบุรี ปัจจุบันมีพระอธิการสิริลักษณ์ ธีรวังโส ดำรงตำแหน่งเจ้าอาวาส

วัดรัตนเนตตารามตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อว้นที่ 8 สิงหาคม พ.ศ. 2531 หรือเรียกอีกชื่อหนึ่งว่า **วัดล้านหอย** เนื่องจากมีการนำเปลือกหอยที่ถูกทิ้งอย่างหอยกาบ หอยจาน และหอยแครง มาสร้างเป็นถาวรวัตถุ โดยฝีมือของเจ้าอาวาส พระ และเณร

อาคารเสนาสนะที่สำคัญ ได้แก่ หอพระแก้วสามฤดูหรือมณฑป ภายนอกตกแต่งด้วยเปลือกหอยสารพัดชนิด โทนสีส้มทอง เปลือกหอยถูกทับซ้อนกันเป็นรูปดอกไม้ บริเวณทางขึ้นยังประดับด้วยพญานาคขนาดใหญ่สองฝั่ง ตกแต่งด้วยเปลือกหอยสีเขียวสลับทอง ภายในมีรูปปั้นนกแก้ว นกขุนทอง และรูปปั้นพระพุทธรูปต่าง ๆ หอระฆังและสวนพุทธประวัติแสดงพุทธสถานขององค์พระพุทธเจ้า มีทั้งปางประสูติ ตรัสรู้ แสดงธรรม ตกแต่งด้วยเปลือกหอยเช่นเดียวกัน

## อ้างอิง

รัตนเนตตาราม
หมวดหมู่:อำเภอนาดี
แฮมีดีเย

**แฮมีดีเย** () เป็นเมืองและเมืองหลักในอำเภอแฮมีดีเย เทศมณฑลแอฮ์วอซ จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 21,977 คนใน 3,949 ครัวเรือน

## อ้างอิง

หมวดหมู่:เมืองในประเทศอิหร่าน
อำเภอแฮมีดีเย

**อำเภอแฮมีดีเย** () เป็นอำเภอในเทศมณฑลแอฮ์วอซ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 48,372 คนใน 8,391 ครัวเรือน อำเภอนี้มีเมืองเพียงเมืองเดียวคือแฮมีดีเย และมี 3 ตำบลคือตำบลแจฮอด, ตำบลแคร์เฆ และตำบลแทร์รอฮ์

## อ้างอิง

หมวดหมู่:เทศมณฑลแอฮ์วอซ
แฮมีดีเย
อำเภอเฎารอนอานิส

**เฎารอนอานิส** () เป็นอำเภอในเขตผู้ว่าการษะมาร ประเทศเยเมน ใน พ.ศ. 2546 อำเภอนี้มีประชากร 121,553 คน

## อ้างอิง

เฎารอนอานิส
มิสทัวริซึมเวิลด์

**มิสทัวริซึมเวิลด์** (อังกฤษ: Miss Tourism World) เป็นการประกวดนางงามระดับนานาชาติที่เกี่ยวข้องกับสององค์กรที่แยกจากกัน ได้แก่ องค์กรที่ก่อตั้งขึ้นในสหราชอาณาจักรเมื่อปี ค.ศ. 1991 และอีกองค์กรหนึ่งที่ก่อตั้งขึ้นในประเทศจีนเมื่อปี ค.ศ. 2009

ผู้ครองตำแหน่ง มิสทัวริซึมเวิลด์ 2022 ซึ่งจัดโดยองค์กรที่มีฐานอยู่ในสหราชอาณาจักร คือ เอรินะ ฮานาวะ จากประเทศญี่ปุ่น โดยได้รับการสวมมงกุฎเมื่อวันที่ 10 ธันวาคม ค.ศ. 2022 ในรอบการประกวดรอบสุดท้ายที่จัดขึ้นในประเทศเวียดนาม

ผู้ครองตำแหน่ง มิสทัวริซึมเวิลด์ 2024 ซึ่งจัดโดยองค์กรที่มีฐานอยู่ในประเทศจีน คือ อิซาแบลล์ เกย์โรซ บาร์โตลี จากประเทศบราซิล โดยได้รับการสวมมงกุฎที่มณฑลกวางตุ้ง ประเทศจีน

## ประวัติ
มิสทัวริซึมเวิลด์เป็นการประกวดนางงามที่มุ่งเน้นการส่งเสริมการท่องเที่ยวและการแลกเปลี่ยนทางวัฒนธรรมระดับนานาชาติ ผู้เข้าประกวดจะเข้าร่วมกิจกรรมที่เกี่ยวข้องกับการท่องเที่ยว และจัดทำสื่อวิดีโอประชาสัมพันธ์แหล่งท่องเที่ยวของประเทศหรือพื้นที่เจ้าภาพ เพื่อนำเสนอในรอบการประกวดรอบสุดท้าย

### รูปแบบการประกวด
การประกวดมิสทัวริซึมเวิลด์มีการมอบตำแหน่งระดับทวีป เช่น มิสทัวริซึมเวิลด์แอฟริกา อเมริกา เอเชีย ยุโรป และโอเชียเนีย ผู้เข้าประกวดแข่งขันในรอบต่าง ๆ ได้แก่ ชุดราตรี ชุดว่ายน้ำ และชุดประจำชาติ โดยรอบชุดประจำชาติเป็นรอบบังคับ และจะมีการมอบรางวัล ชุดประจำชาติยอดเยี่ยม ในคืนการประกวดรอบสุดท้าย

## มิสทัวริซึมเวิลด์ โดย บริเตนใหญ่

องค์กรที่มีฐานในสหราชอาณาจักร การประกวดมิสทัวริซึมเวิลด์ก่อตั้งขึ้นในปี ค.ศ. 1991 ณ สหราชอาณาจักร ในฐานะการประกวดนางงามนานาชาติที่มุ่งเน้นการส่งเสริมการท่องเที่ยว ต่อมาในปี ค.ศ. 2008 องค์กรได้ถูกซื้อกิจการโดย เดวิด ซิงห์ การประกวดไม่ได้จัดขึ้นในบางปี ได้แก่ ค.ศ. 1993, 1996, 1998–1999, 2004, 2006, 2008–2011, 2016–2017 และ 2020–2021 เนื่องจากปัจจัยด้านการบริหารจัดการและสถานการณ์ภายนอก

ในการประกวดครั้งล่าสุดขององค์กรนี้ เอรินะ ฮานาวะ จากประเทศญี่ปุ่น ได้รับตำแหน่งมิสทัวริซึมเวิลด์ 2022 เมื่อวันที่ 10 ธันวาคม ค.ศ. 2022 ในประเทศเวียดนาม นับเป็นสตรีชาวญี่ปุ่นคนที่สองที่ได้รับตำแหน่งดังกล่าว
### ผู้ถือกรรมสิทธิ์ — โดย บริเตนใหญ่ (ตั้งแต่ปี 1992)

### จำนวนของประเทศที่ชนะ

### รายชื่อผู้ได้ตำแหน่งควีนส์ทวีป

### ตัวแทนประเทศไทย

## มิสทัวริซึมเวิลด์ โดย ประเทศจีน

องค์กรที่มีฐานในประเทศจีน การประกวดอีกองค์กรหนึ่งซึ่งใช้ชื่อเดิมว่า มิสทัวริซึมควีนอินเตอร์เนชันแนล ก่อตั้งขึ้นในประเทศจีนเมื่อปี ค.ศ. 2009 ตลอดระยะเวลาที่ผ่านมา การประกวดได้มีการเปลี่ยนชื่อและรูปแบบหลายครั้ง โดยใช้ชื่อที่มีคำว่า “มิสทัวริซึมเวิลด์” รวมอยู่ด้วย

การประกวดครั้งล่าสุดใช้ชื่อว่า มิสทัวริซึมเวิลด์ – โกลบอล 2023 จัดขึ้นเมื่อวันที่ 22 ธันวาคม ค.ศ. 2023 ณ เมืองเฉวียนโจว ประเทศจีน โดยผู้ได้รับตำแหน่งคือ คาโรลีนา โกรืลโลวา จากสาธารณรัฐเช็ก

### ผู้ถือกรรมสิทธิ์ — โดย ประเทศจีน (ตั้งแต่ปี 2009)

### จำนวนของประเทศที่ชนะ

### รายชื่อผู้ได้ตำแหน่งควีนส์ทวีป

### ตัวแทนประเทศไทย

## อ้างอิง

## แหล่งข้อมูลอื่น
**ผู้ถือกรรมสิทธิ์ —** **บริเตนใหญ่**
* เว็บไซต์หลักมิสทัวริซึมเวิลด์ (สหราชอาณาจักร)
* เฟสบุ๊คหลักมิสทัวริซึมเวิลด์ (สหราชอาณาจักร)
**ผู้ถือกรรมสิทธิ์ —** **ประเทศจีน**
* เว็บไซต์หลักมิสทัวริซึมเวิลด์ (ประเทศจีน)
* เฟสบุ๊คหลักมิสเตอร์ยูนิเวิร์ส (ประเทศจีน)
* เฟสบุ๊คหลักมิสเตอร์ยูนิเวิร์ส (ประเทศจีน)

หมวดหมู่:การประกวดนางงาม
เทศบาลตำบลเทพกระษัตรี

**เทศบาลตำบลเทพกระษัตรี** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1–3, 7 ของตำบลเทพกระษัตรี ในอำเภอถลาง จังหวัดภูเก็ต เดิมมีฐานะเป็นสุขาภิบาลเทพกระษัตรีที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 9,256 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอถลาง จังหวัดภูเก็ต อยู่ห่างจากศาลากลางจังหวัดภูเก็ตประมาณ 20.7 กิโลเมตร อยู่ห่างจากกรุงเทพมหานครประมาณ 827 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 4.00 ตารางกิโลเมตร หรือคิดเป็นพื้นที่ประมาณ 2,500.00 ไร่  มีสถานที่สำคัญภายในเทศบาล ได้แก่ วัดพระนางสร้างและวัดพระทอง (วัดพระผุด) ภายในวัดยังมีพิพิธภัณฑสถานวัดพระทองซึ่งเป็นที่เก็บรวบรวมโบราณวัตถุ ข้าวของเครื่องใช้ของชาวภูเก็ต

## อ้างอิง

## แหล่งข้อมูลอื่น

* เว็บไซต์เทศบาลตำบลเทพกระษัตรี

เทพกระษัตรี
หมวดหมู่:องค์กรปกครองส่วนท้องถิ่นในอำเภอถลาง
เทศบาลตำบลเชิงทะเล

**เทศบาลตำบลเชิงทะเล** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเชิงทะเล ในอำเภอถลาง จังหวัดภูเก็ต เดิมมีฐานะเป็นสุขาภิบาลเชิงทะเลที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,870 คน

พื้นที่เทศบาลตำบลตั้งอยู่ทางทิศตะวันตกเฉียงใต้ของอำเภอถลาง อยู่ห่างจากที่ว่าการอำเภอถลางประมาณ 7.7 กิโลเมตร ศาลากลางจังหวัดภูเก็ตประมาณ 19 กิโลเมตร อยู่ห่างจากกรุงเทพมหานครประมาณ 835 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 5.60 ตารางกิโลเมตร หรือคิดเป็นพื้นที่ประมาณ 3,500.0 ไร่ เป็นศูนย์กลางทางเศรษฐกิจที่สำคัญแห่งหนึ่งของอำเภอถลาง เป็นที่ตั้งของสถานีตำรวจภูธรเชิงทะเล

## อ้างอิง

## แหล่งข้อมูลอื่น
* เว็บไซต์เทศบาลตำบลเชิงทะเล

เชิงทะเล
เชิงทะเล
มิสอีโคทีนอินเตอร์เนชันแนล

**มิสอีโคทีนอินเตอร์เนชันแนล** () เป็นการประกวดความงามที่จัดขึ้นเป็นประจำทุกปีโดยการเชิญตัวแทนจากประเทศต่างๆ ซึ่งจัดทำขึ้นในปี 2019 เพื่อดูแลโลกและส่งเสริมการท่องเที่ยวด้านสิ่งแวดล้อม ในแต่ละประเทศและ อียิปต์ประเทศเจ้าภาพการแข่งขัน

## ผู้ดำรงตำแหน่ง

### เรียงลำดับสัญชาติของผู้ชนะเลิศ

## ตัวแทนประเทศไทย

## ดูเพิ่ม

* รายการประกวดความงาม

## อ้างอิง

## แหล่งข้อมูลอื่น
* เว็บไซต์หลักอย่างเป็นทางการ

หมวดหมู่:การประกวดนางงาม
องค์การบริหารส่วนตำบลเทพกระษัตรี

**องค์การบริหารส่วนตำบลเทพกระษัตรี** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4–6, 8–11 และพื้นที่บางส่วนของหมู่ที่ 1–3, 7 ของตำบลเทพกระษัตรี (เฉพาะนอกเขตเทศบาลตำบลเทพกระษัตรี) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเทพกระษัตรีใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเทพกระษัตรีในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเทพกระษัตรีมีประชากร 15,899 คน

พื้นที่องค์การบริหารส่วนตำบลเทพกระษัตรีประกอบไปด้วย 11 หมู่บ้านในตำบลเทพกระษัตรี แบ่งเป็นครอบคลุมเต็มพื้นที่ 7 หมู่บ้าน ได้แก่ หมู่ที่ 4 บ้านดอน, หมู่ที่ 5 บ้านเมืองใหม่, หมู่ที่ 6 บ้านแหลมทราย, หมู่ที่ 8 บ้านพรุสมภาร, หมู่ที่ 9 บ้านป่าครองชีพ, หมู่ที่ 10 บ้านท่ามะพร้าว, หมู่ที่ 11 บ้านควน และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านตะเคียน, หมู่ที่ 2 บ้านแขนน, หมู่ที่ 3 บ้านเหรียง, หมู่ที่ 7 บ้านนาใน อีกส่วนของหมู่บ้านทั้งสี่อยู่ในเขตเทศบาลตำบลเทพกระษัตรี มีพื้นที่รับผิดชอบ 78.4 ตารางกิโลเมตร หรือคิดเป็นพื้นที่ 49,000.0 ไร่

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลเทพกระษัตรี 

เทพกระษัตรี
เทพกระษัตรี
หมวดหมู่:สถานที่ที่ตั้งชื่อตามนามของบุคคลสำคัญของไทย
องค์การบริหารส่วนตำบลเชิงทะเล

**องค์การบริหารส่วนตำบลเชิงทะเล** เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–6 และพื้นที่บางส่วนของหมู่ที่ 1 ของตำบลเชิงทะเล (เฉพาะนอกเขตเทศบาลตำบลเชิงทะเล) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเชิงทะเลใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเชิงทะเลในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเชิงทะเลมีประชากร 11,739 คน

พื้นที่องค์การบริหารส่วนตำบลเชิงทะเลประกอบไปด้วย 6 หมู่บ้านในตำบลเชิงทะเล แบ่งเป็นครอบคลุมเต็มพื้นที่ 5 หมู่บ้าน ได้แก่ หมู่ที่ 2 บ้านบางเทา, หมู่ที่ 3 บ้านหาดสุรินทร์, หมู่ที่ 4 บ้านป่าสัก, หมู่ที่ 5 บ้านบางเทานอก, หมู่ที่ 6 บ้านโคกโตนด และครอบคลุมพื้นที่บางส่วน 1 หมู่บ้าน ได้แก่ หมู่ที่ 1 บ้านเชิงทะเล ซึ่งอีกส่วนของหมู่บ้านอยู่ในเขตเทศบาลตำบลเชิงทะเล มีพื้นที่รับผิดชอบ 37.1 ตารางกิโลเมตร หรือคิดเป็นพื้นที่ 23,187.5 ไร่

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลเชิงทะเล

เชิงทะเล
เชิงทะเล
บารับบัส

thumb|right|"ปล่อยบารับบัสให้เรา!" จาก '' The Bible and Its Story Taught by One Thousand Picture Lessons'', ค.ศ. 1910

**บารับบัส** (;  *Bar ʾAbbaʾ*, แปลว่า "บุตรของบิดา" หรือ "บุตรของอาจารย์") หรือที่เรียกว่า **เยซู บารับบัส** ( *Yeshua Bar ʾAbbaʾ*) ในบางต้นฉบับ เป็นบุคคลที่ถูกกล่าวถึงในพันธสัญญาใหม่ เป็นกบฏที่ถูกจับกุมโดยข้าหลวงโรมันในเวลาเดียวกันกับพระเยซู และเป็นผู้ที่ป็อนติอุส ปีลาตุส (ปีลาต) ปล่อยตัวเป็นอิสระในเทศกาลปัสกาในกรุงเยรูซาเลม ในขณะที่ยังคุมตัวพระเยซูในฐานะนักโทษ

## เรื่องราวในคัมภีร์ไบเบิล
จากในพระวรสารในสารบบทั้งสี่ฉบับระบุถึงธรรมเนียมของเทศกาลปัสกาในกรุงเยรูซาเลมที่ให้ปีลาตข้าหลวงแคว้นยูเดียลดโทษประหารชีวิตของนักโทษคนหนึ่งจากการเรียกร้องของฝูงชน ในเหตุการณ์ครั้งนั้นได้มีการเสนอต่อฝูงชนให้เลือกบารับบัสหรือพระเยซูที่จะถูกปล่อยตัวจากการควบคุมของโรมัน จากความในพระวรสารสหทรรศน์ได้แก่มัทธิว(มัทธิว 27:15-26),มาระโก (มาระโก 15:6-15), และ ลูกา (ลูกา 23:13-25) กับความในพระวรสารนักบุญยอห์น (ยอห์น 18:38-19:16) ฝูงชนเลือกให้ปล่อยตัวบารับบัสและให้ตรึงกางเขนพระเยซูชาวนาซาเรธ ปีลาตยอมรับอย่างไม่เต็มใจต่อข้อเรียกร้องของฝูงชน มีข้อความหนึ่งพบในพระวรสารนักบุญมัทธิว เป็นคำพูดของฝูงชน (ที่กล่าวถึงพระเยซู) ว่า "ให้​ความ​ผิด​เรื่อง​ความ​ตาย​ของ​เขา​ตก​อยู่​กับ​เรา​และ​ลูก ๆ ของ​เรา" (มัทธิว 27:25) 

พระวรสารนักบุญมัทธิวกล่าวถึงบารับบัสเพียงว่าเป็น "นักโทษอุกฉกรรจ์" (มัทธิว 27:16) พระวรสารนักบุญมาระโกและลูกากล่าวถึงบารับบัสว่าเป็นผู้ร่วมใน στάσις (*stasis*, จลาจล)  อาจเป็น "ผู้ร่วมในกบฏต้านอำนาจของโรมันหลายครั้ง" ผู้ก่อเหตุฆ่าคนตาย (มาระโก 15:7, ลูกา 23:19) Robert Eisenman กล่าวว่าในยอห์น 18:40 กล่าวถึงบารับบัสว่าเป็น λῃστής (*lēstēs*, "โจร") "คำที่โยเซพุสมักใช้เมื่อพูดถึงนักปฏิวัติ"

มีพระวรสารสามฉบับที่กล่าวถึงธรรมเนียมในเทศกาลปัสกาที่ข้าหลวงโรมันต้องปล่อยตัวนักโทษตามการเลือกของฝูงชน ได้แก่ มาระโก 15:6, มัทธิว 27:15 และยอห์น 18:39 ฉบับสำเนาในยุคหลังของพระวรสารนักบุญลูกาก็มีข้อความที่สอดคล้องกัน (ลูกา 23:17) แม้จะไม่ปรากฏข้อความนี้ในต้นฉบับที่เก่าแก่ที่สุด อาจมีการแทรกข้อความเพิ่มเติมในภายหลังเพื่อให้พระวรสารนักบุญลูกามีความสอดคล้องกับพระวรสารอื่น

ธรรมเนียมการปล่อยตัวนักโทษที่เยรูซาเลมในเทศกาลปัสกาเป็นที่รู้จักในหมู่นักศาสนศาสตร์ในชื่อ *Paschal Pardon* แต่ธรรมเนียมนี้ (ไม่ว่าจะในช่วงเทศกาลปัสกาหรือช่วงเวลาอื่น ๆ) ไม่มีบันทึกในเอกสารทางประวัติศาสตร์ใด ๆ นอกจากในพระวรสาร ทำให้นักวิชาการบางส่วนตั้งคำถามเกี่ยวกับข้อเท็จจริงทางประวัติศาสตร์และอ้างว่าธรรมเนียมเช่นนี้เป็นเพียงเรื่องที่แต่งขึ้นมาโดยผู้เขียนคัมภีร์ไบเบิล

## อ้างอิง
### เชิงอรรถอ้างอิง

### แหล่งข้อมูล

*

* 

*

*

*

*

*

*

*

*

*

*

*


*

*

*

*

หมวดหมู่:บุคคลในพระวรสารในสารบบ
หมวดหมู่:พระวรสารนักบุญมัทธิว
หมวดหมู่:พระวรสารนักบุญมาระโก
หมวดหมู่:พระวรสารนักบุญลูกา
หมวดหมู่:พระวรสารนักบุญยอห์น
รัฐบัญญัติการเกษตรอินเดีย พ.ศ. 2563

**กลุ่มรัฐบัญญัติการเกษตรอินเดีย พ.ศ. 2563** () หรือที่เรียกกันว่า **ฟาร์มบิลส์** () เป็นรัฐบัญญัติสามฉบับที่ริเริ่มขึ้นโดยรัฐสภาอินเดียในเดือนกันยายน 2020 โดยโลกสภาผ่านร่างกฎหมายในวันที่ 17 กันยายน 2020 และราชยสภาผ่านร่างกฎหมายในวันที่ 20 กันยายน 2020 ประธานาธิบดีอินเดีย ราม นาถ โกวินท์ ลงนามประกาศใช้กฎหมายในวันที่ 27 กันยายน 2020 

กฎหมายเมื่อถูกบังคับใช้จะเปิดเสรีตลาดค้าส่งสินค้าการเกษตรที่ควบคุมโดยรัฐ ส่งผลให้เกษตรกรสามารถขายผลิตผลแก่อุตสาหกรรมแปรรูปอาหารได้โดยตรงโดยไม่มีรัฐเป็นตัวกลาง ระบบใหม่นี้ทำให้เกษตรกรอินเดียกลัวว่าจะเสียผลประโยชน์เนื่องจากราคาซื้อชายขั้นต่ำที่กำหนดโดยรัฐจะหมายไป และส่งผลให้ราคาขายผลิตผลทางการเกษตรถูกกดโดยผู้ค้าที่ไม่ใช่รัฐ กฎหมายสามฉบับนี้นำไปสู่การประท้วงใหญ่ทั่วประเทศของเกษตรกร

ในวันที่ 12 มกราคม 2021 ศาลสูงสุดอินเดีย สั่งระงับกฎหมายทั้งสามฉบับชั่วคราว (stayed the implementation) และให้แต่งตั้งคณะกรรมการเพื่อศึกษาและรับฟังความไม่พึงพอใจของเกษตรกร (farmer grievances) จากการบังคับใช้กฎหมายนี้ ในวันที่ 19 พฤศจิกายน 2021 นเรนทระ โมที นายกรัฐมนตรี ประกาศผ่านทางโทรทัศน์เนื่องในโอกาสวันคุรปุรับว่ารัฐบาลจะทำการเพิกถอนกฎหมายในรอบการประชุมสภาครั้งถัดไปในเดือนธันวาคม ในวันที่ 1 ธันวาคม 2021 ได้มีการเพิกถอนการใช้กฎหมายอย่างเป็นทางการ

บรรดาผู้เชี่ยวชาญทางด้านการเมืองอินเดียมองว่าการที่โมทีถอนกฎหมายนี้เป็นผลจากการเลือกตั้งสภานิติบัญญัติรัฐปัญจาบ และ รัฐอุตตรประเทศ ที่จะมีขึ้นในปี 2022 ทั้งสองรัฐมีประชากรเป็นเกษตรกรที่ต่อต้านกฎหมายสามฉบับนี้เป็นส่วนใหญ่

## อ้างอิง

หมวดหมู่:นเรนทระ โมที
หมวดหมู่:ประเทศอินเดียในปี พ.ศ. 2563
หมวดหมู่:ประเทศอินเดียในปี พ.ศ. 2564
หมวดหมู่:กฎหมายอินเดีย
การปะทุของเขาเซอเมรู พ.ศ. 2564

การปะทุของเขาเซอเมรู ภูเขาไฟในจังหวัดชวาตะวันออกบนเกาะชวา ประเทศอินโดนีเซีย เริ่มต้นขึ้นในวันที่ 4 ธันวาคม พ.ศ. 2564 การปะทุเริ่มต้นขึ้นหลังการสะสมของหยาดน้ำฟ้ามีความหนักจนส่งผลให้โดมลาวาบนยอดถล่ม การไหลแบบไพโรคลาสติก (Pyroclastic flows) และลาฮาร์ (lahars) จากภูเขาไฟส่งผลให้บ้านเรือนอย่างน้อย 5,205 หลังคาเรือนและสิ่งก่อสร้างสาธารณะอีกจำนวนมากได้รับความเสียหาย มีผู้เสียชีวิตอย่างน้อย 69 คน บาดเจ็บอีก 104 คน ส่วนอีกมากกว่า 5 คนหายตัวไป

## อ้างอิง

## แหล่งข้อมูลอื่น
*
*

ซมร 2564
หมวดหมู่:ภัยพิบัติในประเทศอินโดนีเซีย
หมวดหมู่:ประเทศอินโดนีเซียในปี พ.ศ. 2564
หมวดหมู่:จังหวัดชวาตะวันออก
อนิเมะในปี พ.ศ. 2561

เหตุการณ์ที่เกี่ยวข้องกับ **[[อนิเมะ]]ในปี พ.ศ. 2561** ปีเต็มสุดท้ายของยุคเฮเซ

## การเผยแพร่
### ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2561

### ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2561

### ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2561

### ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2561

## อ้างอิง

หมวดหมู่:อนิเมะตามปี
วัดป่ามะไฟ

**วัดป่ามะไฟ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี และเป็นที่ตั้งของสำนักปฏิบัติธรรมประจำจังหวัดปราจีนบุรี แห่งที่ 5

วัดป่ามะไฟตั้งวัด เมื่อ พ.ศ. 2368 ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เดิมชื่อ **วัดอุดมผล** ชาวบ้านเรียก **วัดนอก** เปลี่ยนชื่อมาเป็น "วัดป่ามะไฟ" เมื่อ พ.ศ. 2487 เมื่อพิจารณาจากหลักฐานขุดพบชิ้นส่วนพระพุทธรูปแกะสลักด้วยหินทราย ซึ่งสันนิษฐานว่าสร้างในสมัยพระเจ้าอู่ทอง ยังพบวิหารเล็กทรงเครื่องแต่หากพังเหลือเพียงกำแพง

แต่เดิมมีสภาพทรุดโทรม จนกระทั่ง พ.ศ. 2489 ในสมัยหลวงพ่อเส็งเป็นเจ้าอาวาส ท่านได้พัฒนาถาวรวัตถุอย่างต่อเนื่อง เช่น  อุโบสถ วิหาร ศาลาการเปรียญ ฌาปนสถาน จนได้รับเลือกจากกรมการศาสนาให้เป็นวัดพัฒนาตัวอย่าง ในปี พ.ศ. 2520 และเป็นวัดพัฒนาตัวอย่างดีเด่น” ในปี พ.ศ. 2523

อาคารเสนาสะที่สำคัญ ได้แก่ อุโบสถ กว้าง 14 เมตร ยาว 63 เมตร สร้างเสร็จเมื่อ พ.ศ. 2531 ศาลาการเปรียญ กว้าง 15 เมตร ยาว 45 เมตร สร้างเสร็จเมื่อ พ.ศ. 2525 ศาลาธรรมสังเวช กว้าง 14 เมตร ยาว 37 เมตร สร้างเสร็จเมื่อ พ.ศ. 2510 วิหารสมเด็จพระพุฒาจารย์ (โต พรหมรังสี) กว้าง 10 เมตร ยาว 12 เมตร สร้างเสร็จเมื่อ พ.ศ. 2537 เจดีย์ธาตุ กว้าง 9 เมตร ยาว 9 เมตร สร้างเสร็จเมื่อ พ.ศ. 2547 และกุฎิกัมมัฏฐานกว้าง 4 เมตร ยาว 4 เมตร จำนวน 70 หลัง

## อ้างอิง

ป่ามะไฟ
จังหวัดปกครองตนเองชนชาติอี๋ เหลียงชาน

**เหลียงชาน** (;  *Niep Sha*) หรือชื่อทางการเรียกว่า **จังหวัดปกครองตนเองชนชาติอี๋ เหลียงชาน** เป็นจังหวัดปกครองตนเองครอบคลุมพื้นที่ส่วนใหญ่ในทางตอนใต้ของมณฑลเสฉวน สาธารณรัฐประชาชนจีน มีเมืองหลวง คือ นครซีชาง เหลียงชานมีพื้นที่  และมีผู้อยู่อาศัย 4,858,359 คน (สำมะโน ค.ศ. 2020) อีกทั้งยังมีประชากรชาติพันธุ์อี๋มากที่สุดในประเทศ จากสถิติในปี ค.ศ. 2017 มีชาวอี๋ในพื้นที่กว่าหนึ่งล้านคน เหลียงชานมีหมู่บ้านห่างไกลที่ตั้งอยู่บนหน้าผาจำนวนมาก

ซีชางมีท่าอากาศยานซีชางชิงชาน และเป็นที่ตั้งของศูนย์ส่งดาวเทียมซีชาง จังหวัดนี้ยังมีโครงข่ายทางรถไฟจำนวนมากสำหรับขนส่งทั้งผู้โดยสารและสินค้า

## เขตการปกครอง
เหลียงชานแบ่งออกเป็น 1 นครระดับอำเภอ, 15 อำเภอ, และ 1 อำเภอปกครองตนเอง

## อ้างอิง

## แหล่งข้อมูลอื่น

* 


หมวดหมู่:จังหวัดปกครองตนเองชนชาติอี๋
ตำบลศรีสุนทร

**ศรีสุนทร** เป็นตำบลหนึ่งในอำเภอถลาง จังหวัดภูเก็ต เป็นที่ตั้งของพิพิธภัณฑสถานแห่งชาติ ถลาง และอนุสาวรีย์ท้าวเทพกระษัตรีท้าวศรีสุนทร มีองค์กรปกครองส่วนท้องถิ่นที่ครอบคลุมพื้นที่ของตำบล คือ เทศบาลตำบลศรีสุนทร

## ที่ตั้งและอาณาเขต
ตำบลศรีสุนทรตั้งอยู่ทางทิศใต้ของอำเภอถลาง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเทพกระษัตรี (อำเภอถลาง)
* **ทิศตะวันออก** ติดต่อกับตำบลป่าคลอก (อำเภอถลาง)
* **ทิศใต้** ติดต่อกับตำบลเกาะแก้ว (อำเภอเมืองภูเก็ต) และตำบลกะทู้ (อำเภอกะทู้)
* **ทิศตะวันตก** ติดต่อกับตำบลกมลา (อำเภอกะทู้) และตำบลเชิงทะเล (อำเภอถลาง)

## ประวัติ
ตำบลศรีสุนทร เป็นตำบลเก่าแก่ในเขตอำเภอถลาง เดิมมีชื่อตำบลว่า "ตำบลลิพอน" อยู่ในเขตการปกครองของอำเภอเมืองถลาง กล่าวคือลิพอน ที่แผลงการเรียกมาจาก "หลีกพ้น" ด้วยเรื่องเล่าว่า ในสมัยที่พม่ายกทัพมาตีเมืองถลาง ในสงครามเก้าทัพ ซึ่งก่อให้เกิดวีรสตรีเมืองถลาง ย่าจัน และย่ามุก ชาวถลางได้หลบภัยมาอยู่ที่แห่งนี้ และทหารพม่าตามหาไม่พบ ชาวถลางจึงเรียกทีนี่ว่า "บ้านหลีกพ้น" และเพี้ยนมาเป็น "ลิพอน" ต่อมาในปี พ.ศ. 2483 ได้เปลี่ยนแปลงชื่อตำบลลิพอน เป็น "ตำบลศรีสุนทร" จนถึงปัจจุบันนี้

ในวันที่ 1 มีนาคม พ.ศ. 2501 ตำบลศรีสุนทรได้รับการจัดตั้งองค์กรปกครองส่วนท้องถิ่นรูปแบบองค์การบริหารส่วนตำบลเป็น 59 ตำบลแรกในประเทศไทย โดยได้จัดตั้งตำบลศรีสุนทรขึ้นเป็นองค์การบริหารส่วนตำบลศรีสุนทร จังหวัดภูเก็ต พร้อมกับท้องที่ตำบลรัษฎา อำเภอเมืองภูเก็ต และอีก 57 ตำบลในประเทศไทย และในวันที่ 24 สิงหาคม พ.ศ. 2516 ทางราชการได้ลดฐานะองค์การบริหารส่วนตำบลศรีสุนทร จังหวัดภูเก็ต ลงเป็น สภาตำบลศรีสุนทร ตามความเหมาะสมของพื้นที่ตำบล ก่อนที่ต่อมาในวันที่ 3 มีนาคม 2538 ได้ยกฐานะสภาตำบลศรีสุนทร ขึ้นเป็น องค์การบริหารส่วนตำบลศรีสุนทร จังหวัดภูเก็ต อีกครั้ง

เมื่อองค์การบริหารส่วนตำบลศรีสุนทร จังหวัดภูเก็ต มีความเจริญก้าวหน้ามากขึ้น องค์การบริหารส่วนตำบลศรีสุนทรได้ยกฐานะขึ้นเป็น **เทศบาลตำบลศรีสุนทร** ตามประกาศกระทรวงมหาดไทย เมื่อวันที่ 7 กันยายน พ.ศ. 2554 และมีผลในวันที่ 7 ตุลาคม พ.ศ. 2554

## การปกครอง
พื้นที่ตำบลศรีสุนทร ประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 26,992 คน แบ่งเป็นชาย 12,885 คน หญิง 14,107 คน (เดือนสิงหาคม 2564) เป็นตำบลที่มีจำนวนประชากรมากเป็นอันดับที่ 1 จาก 6 ตำบลในอำเภอถลาง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

## แหล่งข้อมูลอื่น

* เว็บไซต์เทศบาลตำบลศรีสุนทร

ศรีสุนทร
ศรีสุนทร
ศรีสุนทร
หมวดหมู่:สถานที่ที่ตั้งชื่อตามนามของบุคคลสำคัญของไทย
ควิก, ดรอว์!

***ควิก, ดรอว์!*** () เป็นเกมออนไลน์ที่พัฒนาโดยกูเกิลซึ่งท้าทายให้ผู้เล่นวาดภาพสิ่งของหรือแนวคิดและใช้ปัญญาประดิษฐ์แบบโครงข่ายประสาทเทียมเพื่อคาดเดาภาพที่ปรากฏ ปัญญาประดิษฐ์เรียนรู้จากภาพวาด ทำให้มีทักษะในการทายถูกมากขึ้นในอนาคต เกมนี้มีความคล้ายกับPictionary ตรงที่ผู้เล่นมีเวลาวาดจำกัด (20 วินาที) แนวคิดของคำมีตั้งแต่แบบง่าย ๆ อย่าง 'เท้า' จนถึงระดับซับซ้อนกว่าอย่าง 'การอพยพของสัตว์'

## อ้างอิง

## แหล่งข้อมูลอื่น
* 
* A.I. Experiments at With Google

หมวดหมู่:ซอฟต์แวร์ของกูเกิล
หมวดหมู่:เกมสำหรับเบราว์เซอร์
วัดพระทอง

**วัดพระทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 30 ไร่ 3 งาน 98 ตารางวา มีที่ธรณีสงฆ์ 2 แปลง เนื้อที่ 18 ไร่

วัดพระทองตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 มีพระพุทธรูปโบราณ มีลักษณะครึ่งองค์โผล่จากพื้น และมีอีกเรื่องเล่าว่า เมื่อคราวพระเจ้าปดุงมาตีเมืองถลางก็พยายามขุดพระไปด้วย แต่ไม่สามารถนำขึ้นได้เช่นกัน จึงสร้างพระครึ่งองค์ครอบไว้เรียกว่า *พระผุด* จนเมื่อพระธุดงค์มาปักกลดบริเวณนี้แล้วสร้างวัด โดยอัญเชิญพระผุดเป็นพระประธานในโบสถ์ กล่าวกันว่าพระผุดเป็นพระทองคำ จึงพอกปูนทับลงไปอีกครั้งดังที่เห็นในปัจจุบัน นามของวัดชาวบ้านเรียกแตกต่างกันไปว่า **วัดนาใน** บ้าง **วัดพระผุด** บ้าง หรือ **วัดพระหล่อคอ** ตามลักษณะพระพุทธรูป

วัดยังมีพิพิธภัณฑ์อยู่ข้างโบสถ์พระทอง เป็นที่รวมโบราณวัตถุและเครื่องใช้ของชาวภูเก็ตที่ชาวบ้านนำมาบริจาค ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2503

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร สร้างเมื่อ พ.ศ. 2524 บานประตูหน้าต่างใช้ไม้สักแกะสลักภาพพุทธประวัติ ภายในอุโบสถมีภาพเขียนเรื่องพาหุง พระเจ้าสิบชาติ พระเวสสันดร พื้นปูด้วยหินอ่อน ศาลาการเปรียญกว้าง 16 เมตร ยาว 52 เมตร เป็นอาคารคอนกรีต 2 ชั้น กุฏิสงฆ์จำนวน 7 หลัง เป็นอาคารไม้และคอนกรีตชั้นเดียวและสองชั้น

(2024) วัดพระทอง อ.ถลาง จ.ภูเก็ต (2).jpg|วิหารหลวงพ่อพระผุด เคยเป็นอุโบสถหลังเก่า
(2024) วัดพระทอง อ.ถลาง จ.ภูเก็ต (5).jpg|หลวงพ่อพระผุด
(2024) วัดพระทอง อ.ถลาง จ.ภูเก็ต (36).jpg|อุโบสถหลังปัจจุบัน
(2024) วัดพระทอง อ.ถลาง จ.ภูเก็ต (11).jpg|มณฑปประดิษฐานพระธาตุของหนึ่งในปัญจวัคคีย์
(2024) วัดพระทอง อ.ถลาง จ.ภูเก็ต (29).jpg|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงสักการะหลวงพ่อพระผุดในปี พ.ศ.2502
(2024) วัดพระทอง อ.ถลาง จ.ภูเก็ต (15).jpg|พระพุทธรูปปางพระเกศธาตุ
(2024) วัดพระทอง อ.ถลาง จ.ภูเก็ต (41).jpg|หุ่นจำลองเหตุการณ์เด็กเลี้ยงควายนำเชือกไปผูกกับพระเกตุมาลาของพระพุทธรูป

## รายนามเจ้าอาวาส
* หลวงพ่อสิงห์
* หลวงพ่อไชย
* หลวงพ่อคง
* หลวงพ่อมั่น
* หลวงพ่อพัด
* หลวงพ่อวร
* พลวงพ่อชุ่ม
* หลวงพ่อโต
* หลวงพ่อวอน
* หลวงพ่อเขม
* หลวงพ่อพุธ
* หลวงพ่อรอด
* หลวงพ่อช่วย
* หลวงพ่อไชยศรี
* พระครูวิตถารสมณวัตร (ฝรั่ง) พ.ศ. 2440–2501
* พระครูสุวรรณพุทธาภิบาล (สุขุม) พ.ศ. 2503

## อ้างอิง

พระทอง
วัดแสนสุขสุทธิวราราม

**วัดแสนสุขวิสุทธิวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสนสุข อำเภอเมืองชลบุรี จังหวัดชลบุรี มีพื้นที่กว้างกว่า 30 ไร่

วัดแสนสุขวิสุทธิวราราม หรือ วัดแสนสุข ตั้งวัดเมื่อวันที่ 13 กรกฎาคม พ.ศ. 2513 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563

อาคารเสนาสนะที่สำคัญ ได้แก่ *มหาเจดีย์เกตุแก้วจุฬามณีอาสนสุขมหาวิหาร* มีลักษณะคล้ายเจดีย์วัดอัษฎางคนิมิตรบนเกาะสีชัง รอบด้านทั้ง 4 ทิศของมหาเจดีย์ล้อมรอบด้วยพญานาค 7 เศียร ซึ่งผู้สร้างคือนางง้วย กาญจนวิสิษฐผล เจ้าของและผู้ก่อตั้งบริษัทจิ้วฮวด จำกัด ภายในมหาเจดีย์มีพระประธานสีทองอร่ามองค์ใหญ่ องค์พระประธานถูกล้อมรอบด้วยเสา 8 ต้น นอกจากนั้นวัดยังมีประติมากรรมปูนปั้นแดนสวรรค์ เมืองนรก มีศาลาจัตุรมุขที่ประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว บริเวณแสดงภาพเทพเจ้าตามลัทธิศาสนาต่าง ๆ เช่น กำเนิดพระเยซู เจ้าแม่กวนอิม เทพแห่งศาสนาพราหมณ์หรือ 18 อรหันต์ 

## อ้างอิง

แสนสุขสุทธิวราราม
กนอยนอ (เทศมณฑลลิปนอ)

**กนอยนอ** (, ) เป็นหมู่บ้านในเทศบาลบอบรอฟนีกี เทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากบอบรอฟนีกีไปทางตะวันออก  ห่างจากลิปนอไปทางตะวันตกเฉียงใต้  และห่างจากของทอรูนไปทางตะวันออกเฉียงใต้  

## อ้างอิง

กนอยนอ
ซีชาง

**ซีชาง** เดิมเรียกว่า **เจี้ยนตู** และ **เจี้ยนชาง** เป็นเมืองหลวงของจังหวัดปกครองตนเองชนชาติอี๋ เหลียงชาน ตอนใต้ของมณฑลเสฉวน สาธารณรัฐประชาชนจีน ในปี 2012 ซีชางมีประชากร 481,796 คน

## ภูมิศาสตร์
thumb|left|ซีชาง (ในแผนที่เขียนว่า HSI-CH'ANG (NING-YÜAN) ) (1954)

ซีชางตั้งอยู่ในพื้นที่ภูเขาทางตอนใต้ของมณฑลเสฉวน เมืองนี้ตั้งอยู่ทางตะวันออกเฉียงเหนือของเมืองพันจือฮวา ซีชางมีแม่น้ำอันหนิงเป็นแม่น้ำสายหลักในพื้นที่ ซึ่งเป็นธารสาขาของแม่น้ำหย่าหลง แม่น้ำจินชา และแม่น้ำแยงซี ซีชางตั้งอยู่ใกล้ทะเลสาบฉฺยง

### ภูมิอากาศ

## การขนส่ง
สถานีรถไฟซีชาง (西昌站) เป็นสถานีหลักบนทางรถไฟเฉิงตู–คุนหมิง หลังจากรถไฟสายด่วนก่อสร้างแล้วเสร็จ ก็ทำให้ลดระยะเวลาการเดินทางไปยังพันจือฮวา เฉิงตู และกว่างหยวนลงอย่างมาก นอกจากนี้ยังมีสถานีอื่น ๆ ได้แก่ สถานีรถไฟซีชางเหนือ และสถานีรถไฟซีชางใต้

เมืองนี้มีสนามบินของตนเองคือ ท่าอากาศยานซีชางชิงชาน ซึ่งเชื่อมต่อกับท่าอวกาศยานโดยทางรถไฟและทางด่วนโดยตรง

ทางด่วนที่ผ่านเมืองซีชาง คือ ทางด่วนปักกิ่ง–คุนหมิง (ทางด่วน G5)

## ท่าอวกาศยาน

ศูนย์ส่งดาวเทียมซีชางอยู่ห่างจากตัวเมืองไปทางตะวันตกเฉียงเหนือประมาณ  ซึ่งเปิดดำเนินการในปี 1984

## อ้างอิง

## แหล่งข้อมูลอื่น
* https://web.archive.org/web/20050129090651/http://www.astronautix.com/sites/xichang.htm
* http://www.globalsecurity.org/space/world/china/xichang.htm
*  A World Away From Beijing, By ROSS TERRILL. The New York Times, December 20, 1987.


หมวดหมู่:นครในมณฑลเสฉวน
หมวดหมู่:จังหวัดปกครองตนเองชนชาติอี๋ เหลียงชาน
ไวรัส SARS-CoV-2 สายพันธุ์แลมบ์ดา

**สายพันธุ์แลมบ์ดา** มีอีกชื่อว่า **สายพันธุ์ C.37** เป็นสายพันธุ์หนึ่งของไวรัส SARS-CoV-2 ซึ่งเป็นไวรัสที่ก่อให้เกิดโควิด-19 โดยพบผู้ติดเชื้อครั้งแรกที่ประเทศเปรูในเดือนสิงหาคม ค.ศ. 2020 ในวันที่ 14 มิถุนายน ค.ศ. 2021 ทางองค์การอนามัยโลกตั้งชื่อเป็นสายพันธุ์แลมบ์ดา และจัดให้เป็นสายพันธุ์ที่น่าสนใจ สายพันธุ์นี้แพร่เชื้อไปอย่างน้อย 30 ประเทศทั่วโลก และเป็นที่รู้จักว่ามีความต้านทานต่อแอนติบอดีลบล้างฤทธิ์มากกว่าเมื่อเทียบกับสายพันธุ์อื่น ๆ มีหลักฐานเสนอแนะว่าสายพันธุ์แลมบ์ดาแพร่เชื้อและต้านทานต่อวัคซีนได้มากกว่าสายพันธุ์แอลฟาและ/หรือแกมมา 

## อ้างอิง
รูนแฮลเลิน

**รูนแฮลเลิน** () เป็นชุมชนในเทศบาลเฮียบี เทศมณฑลอุปซอลา ประเทศสวีเดนที่มีประชากรใน พ.ศ. 2553 อยู่ที่ 217 คน

## อ้างอิง

หมวดหมู่:สถานที่ที่มีประชากรในเทศมณฑลอุปซอลา
หมวดหมู่:สถานที่ที่มีประชากรในเทศบาลเฮียบี
พุดทะไซ โคจะเลิน

**พุดทะไซ โคจะเลิน** (; เกิด 29 ธันวาคม พ.ศ. 2538) เป็นนักฟุตบอลชาวลาวที่เล่นในตำแหน่งกองกลางให้แก่ฟุตบอลทีมชาติลาว

## สโมสรอาชีพ
### สมุทรปราการ ซิตี้
ในวันที่ 9 สิงหาคม พ.ศ. 2564 เขาได้เปิดตัวกับสมุทรปราการ ซิตี้ ในไทยลีก โดยเขาจะสวมเสื้อหมายเลข 28 ให้กับสโมสร ต่อมาในวันที่ 5 กันยายน พ.ศ. 2564 เขาได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 ในฐานะตัวสำรอง ช่วยให้ทีมบุกไปเสมอกับสิงห์ เชียงราย ยูไนเต็ด 2–2

## สถิติอาชีพ
### สโมสร

## อ้างอิง

## แหล่งข้อมูลอื่น
*

หมวดหมู่:นักฟุตบอลชาวลาว
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นในไทยลีก 4
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:บุคคลจากแขวงสุวรรณเขต
หมวดหมู่:นักฟุตบอลทีมชาติลาว
หมวดหมู่:ผู้เล่นสโมสรฟุตบอลทัพหลวง ยูไนเต็ด
ลำยอง หนองหินห่าว

**สุพรรณี จรบุรมย์** (เกิด 21 กุมภาพันธ์ พ.ศ. 2523) ชื่อเล่น **นก** หรือชื่อในวงการ **ลำยอง หนองหินห่าว**  เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เจ้าของฉายา สาวหมอลำซิ่งโคโยตี้ เธออยู่ในวงการบันเทิงมาแล้ว 12 ปี 

โดยเธอซึมซับการเป็นศิลปินมาจากบิดาและครอบครัว สวัสดิ์ สารคาม นักเรียบเรียงดนตรีลูกทุ่งหมอลำชื่อดัง ได้พาเธอไปเซ็นสัญญาเป็นศิลปินสังกัดแกรมมี่โกลด์นับแต่นั้นเป็นต้นมาเธอได้เป็นศิลปินในมัน ม่วน แซบ 2 และบันทึกเสียงผลงานเพลงในอัลบั้มคือ *เอาผัวไปเทิร์น* และ *จีบเอาสิคะ*

## ชีวิตช่วงต้นและการศึกษา
สุพรรณี จรบุรมย์ เกิดเมื่อวันที่ 21 กุมภาพันธ์ พ.ศ. 2523 ที่ตำบลนาข่า อำเภอวาปีปทุม จังหวัดมหาสารคาม เป็นบุตรีของนางมะลิ และนายอำนาจ จรบุรมย์ เธอสำเร็จการศึกษาชั้นประถมศึกษาจากโรงเรียนบ้านโคกเต่า ระดับชั้นมัธยมศึกษาจากโรงเรียนนาข่าวิทยาคม และระดับปริญญาตรีจากมหาวิทยาลัยราชภัฏมหาสารคาม และ จบการศึกษาเมื่อปี พ.ศ. 2546 

## วงการบันเทิง
เธอทำงานเป็นครูพิเศษ แผนกวิชาการออกแบบ ที่วิทยาลัยอาชีวะศึกษามหาสารคาม ตั้งแต่ปี พ.ศ. 2544 – 2551 รวมทั้งสิ้นเป็นระยะเวลากว่า 7  ปีด้วยกัน ก่อนที่ลำยอง หนองหินห่าว จะออกมารับงานจ้างร้องเพลงเต็มตัว และตอนนี้ได้เป็นศิลปินสังกัด “แกรมมี่โกลด์” ในเครือ “จีเอ็มเอ็ม แกรมมี่”

 ลำยอง สมรสกับ เดชา แฟนหนุ่มผู้จัดการส่วนตัว เข้าพิธีแต่งงานเรียบง่ายอบอุ่น เมื่อวันที่ 24 ธันวาคม 2563 

## ผลงานเพลง
### อัลบั้มพิเศษ

### ซิงเกิ้ลเดี่ยว

### เพลงประกอบละคร

### เพลงที่ร่วมร้องกับศิลปินอื่น
เพลงที่ลำยอง หนองหินห่าวได้มีส่วนร่วมในการการร้อง

### เพลงในโปรเจกต์พิเศษ

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่องวัน 31

* ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25 

### โฆษณา
* กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)

### มิวสิควีดีโอของนักร้องคนอื่น
* เพลง ถนนสายมิตรภาพ ศิลปิน ไผ่ พงศธร, ต่าย อรทัย (2563)
* เพลง แม่นกทม.บ่นี่ ศิลปิน ไผ่ พงศธร, ต่าย อรทัย (2563)

## คอนเสิร์ต
* คอนเสิร์ต ตุ้มโฮม รวมพลศิลปินรากหญ้า (5 กุมภาพันธ์ 2557)
* คอนเสิร์ต 20 ปี M-150 ลูกทุ่งซุปเปอร์โชว์ (2560) 
* คอนเสิร์ต 25 ปี ดวงจันทร์...กลางดวงใจ พุ่มพวง ดวงจันทร์ (2560) 
* คอนเสิร์ต M-150 ลูกทุ่งซุปเปอร์โชว์ (2561)
* คอนเสิร์ต 20 ปี ไม้เมือง (2562) แขกรับเชิญ  เสถียร ทำมือ, ไม้เมือง, พจน์ สุวรรณพันธ์, แน็ท ศิริพงษ์ และ ไข่มุก รุ่งรัตน์ จากเดอะวอยซ์
* คอนเสิร์ต ดนตรีบำบัด คืนคนดีสู่สังคม ครั้งที่ 15 (2562)
* คอนเสิร์ต ดนตรีบำบัด คืนคนดีสู่สังคม ครั้งที่ 16 (2562)
* คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563) 
* คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / รังสิต & อยุธยา & สระบุรี & ขอนแก่น)
* คอนเสิร์ต 30 ปี ดวงจันทร์...กลางดวงใจ พุ่มพวง ดวงจันทร์ (2565)

## รางวัล
* รางวัล มหานครอวอร์ดส ครั้งที่ 11 ประจำปี 2557 สาขา อัลบั้มเพลงลูกทุ่งยอดนิยม จากอัลบั้มพิเศษมัน ม่วน แซบ ชุดที่ 2 โดยเพลง เอาผัวไปเทิร์น และเพลง จีบเอาสิค่ะ (2557)
## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:นักร้องลูกทุ่งหญิงชาวไทย
หมวดหมู่:นักดนตรีหมอลำ
หมวดหมู่:บุคคลจากอำเภอวาปีปทุม
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ศิลปินสังกัดแกรมมี่โกลด์
หมวดหมู่:พุทธศาสนิกชนชาวไทย
หมวดหมู่:นักร้องจากจังหวัดมหาสารคาม
บ็อบ โดล

**รอเบิร์ท จอเซฟ โดล** (; 22 กรกฎาคม 1923 – 5 ธันวาคม 2021) เป็นนักการเมือง ทนายความ และทหารผ่านศึกชาวอเมริกัน สมาชิกสภาสูงสหรัฐจากรัฐแคนซัสจากปี 1969 ถึง 1996 อดีตผู้นำสภาสูงพรรครีพับลิกัน, ผู้นำเสียงข้างมากสภาสูง เขาดำรงตำแหน่งสมาชิกสภาสูงเป็นเวลา 27 ปี และก่อนหน้านั้นเคยเป็นสมาชิกสภาผู้แทนจากปี 1961 ถึง 1969 โดลเคยถูกเสนอชื่อลงเลือกตั้งประธานาธิบดีจากพรรครีพับลิกันในการเลือกตั้งปี 1996 และถูกเสนอชื่อลงเลือกตั้งเป็นรองประธานาธิบดีในการเลือกตั้งปี 1976

ประธานาธิบดีเจอรัลด์ ฟอร์ด เลือกโดลเป็นคู่ลงเลือกตั้งในปี 1976 หลังรองประธานาธิบดี เนลสัน ร็อกเฟลเลอร์ ถอนตัวออกจากตำแหน่ง ฟอร์ดพ่ายแพ้ให้กับผู้สมัครจากพรรคเดโมแครตจิมมี คาร์เทอร์ในการเลือกตั้งครั้งนั้น โดลลงสมัครเป็นตัวแทนลงเลือกตั้งประธานาธิบดีในพรรคในปี 1980 แต่ก็ถอนตัวไม่นานหลัวจากนั้น กระทั่งในปี 1988 ซึ่งเขามีแนวโน้มชนะเป็นตัวแทนพรรคลงสมัครประธานาธิบดี แต่ก็แพ้ให้กับจอร์จ เอช ดับเบิลยู บุช ท้ายที่สุดในปี 1996 โดลได้รับเลือกเป็นตัวแทนพรรคลงสมัครประธานาธิบดี คู่กับตัวแทนรองประธานาธิบดี แจ็ก เคมป์ โดลลาออกจากสภาสูงหลังแคมเปญประธานาธิบดีในปี 1996 และออกจากวงการเมืองนับจากนั้น

## อ้างอิง

หมวดหมู่:บุคคลจากรัฐแคนซัส
หมวดหมู่:สมาชิกสภาผู้แทนราษฎรสหรัฐ
หมวดหมู่:สมาชิกวุฒิสภาสหรัฐ
หมวดหมู่:นักการเมืองพรรครีพับลิกัน (สหรัฐ)
หมวดหมู่:ผู้พิการชาวอเมริกัน
หมวดหมู่:ทหารชาวอเมริกัน
ผู้ใหญ่สันต์ กำนันศรี

**ผู้ใหญ่สันต์ กำนันศรี** เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ นำแสดงโดย ศักดิ์สิทธิ์ แท่งทอง, สุจิรา อรุณพิพัฒน์, นภัทร อินทร์ใจเอื้อ, ภาลฎา ฐิตะวชิระ, ภูศิลป์ วารินรักษ์, ฮาย ชุติมา, รุ่งรดา รุ่งลิขิตเจริญ ร่วมด้วยนักแสดงมากฝีมืออย่างคับคั่ง เช่น วราวุธ โพธิ์ยิ้ม, อรภัสญาน์ สุกใส, ศักราช ฤกษ์ธำรงค์, เกริก ชิลเลอร์, ตี๋ ดอกสะเดา, จตุรงค์ โพธาราม, วรินทร รัตนสรรค์, ตระการ พันธุมเลิศรุจี, วรินทราย เจียรนันทรานนท์, องุ่น ดวลเพลงชิงทุน ฯลฯ กำกับโดย พงษ์ศักดิ์ ฉิมเจริญ, คมกริช สุวรรณเวียง ออกอากาศระหว่างวันที่ 3 พฤษภาคม ถึง 8 กรกฎาคม พ.ศ. 2564 ทางช่องวัน 31

## นักแสดง

## อ้างอิง

 
หมวดหมู่:เดอะ วัน เอ็นเตอร์ไพรส์
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
วัดดับภัย (อำเภอเมืองเชียงใหม่)

**วัดดับภัย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่

วัดดับภัยตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อ พ.ศ. 2525 ชื่อเดิมคือ **วัดอภัย** หรือ **วัดตุงกระด้าง** ตามตำนานเล่าว่า เมื่อพญาอภัย ได้ล้มป่วยจึงมีการรักษาด้วยวิธีการต่าง ๆ อย่างไรก็ไม่ทุเลา จึงได้ตั้งจิตอธิษฐานต่อหน้าพระพักตร์ พระเจ้าดับภัย ขอให้อาการป่วยทุเลาลงซึ่งปรากฏว่าอาการเจ็บป่วยก็หายไปโดยฉับพลัน หลังจากนั้นพญาอภัย จึงได้ให้ลูกหลานและบริวารตั้งบ้านเรือนใกล้ ๆ บริเวณแห่งนี้และบูรณปฏิสังขรณ์พร้อมกับเรียกชื่อวัดว่า "วัดดับภัย" พร้อมกับอัญเชิญพระดับภัยมาประดิษฐานที่วัดแห่งนี้

อาคารเสนาสนะที่สำคัญ ได้แก่ วิหารศิลปะล้านนา หน้าบันประดับด้วยลายปูนปั้นพรรณพฤกษา ภายในพระวิหารประดิษฐานพระเจ้าดับภัย อุโบสถศิลปะล้านนาหน้าบันประดับด้วยปูนปั้นพรรณพฤกษาและดอกบัวบนกระจกสีฟ้า ภายในประดิษฐานพระพุทธรูปปางมารวิชัย และเจดีย์ศิลปะล้านนาตั้งอยู่บนฐานสี่เหลี่ยมถัดขึ้นไปเป็นชั้นมาลัยเถาแปดเหลี่ยมซ้อนกันสามชั้น เหนือขึ้นไปจากนี้หุ้มด้วยทองจังโก ภายในวัดยังมีบ่อน้ำอยู่หน้าวิหาร เชื่อว่าเป็นบ่อน้ำศักดิ์สิทธิ์ สมัยเจ้าอินทวโรรสสุริยวงษ์

## อ้างอิง

ดับภัย
วัดพันแหวน

**วัดพันแหวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ เจ้าอาวาสปัจจุบัน คือ พระครูสิริปริยัตยานุศาสก์,ดร. คุตฺตสีโล

วัดพันแหวนสร้างเมื่อ พ.ศ. 2040 ตั้งวัดเมื่อ พ.ศ. 2060 สร้างโดยขุนนางยศพันชื่อว่า แหวน จึงเรียกชื่อวัดว่า "วัดพันแหวน" ตามผู้สร้างวัด ได้รับพระราชทานวิสุงคามสีมาเมื่อ พ.ศ. 2327 พ.ศ. 2475 ถูกขึ้นบัญชีให้เป็นวัดร้าง ภายหลังเมื่อพระอธิการบุญมี โพธิสมฺปนฺโน มาจำพรรษาที่วัดราว พ.ศ. 2510–2519 ได้ทำการบูรณะวิหารเมื่อ พ.ศ. 2512 ฉลองวิหารเมื่อ พ.ศ. 2514 เดิมวิหารสร้างด้วยไม้สักทั้งหลังฝาก็ทำด้วยไม้สักเหมือนกับวิหารวัดพันเตา และได้รื้อหอไตรทิ้งเมื่อ พ.ศ. 2517 ท่านได้บูรณะอุโบสถ และสร้างโรงครัวอีก 1 หลัง ฉลองเมื่อ พ.ศ. 2519 

โบราณวัตถุสถานของวัด ได้แก่ เจดีย์ทรงระฆังศิลปะล้านนาผสมอิทธิพลพม่า ฐานเขียงสี่เหลี่ยมรองรับฐานบัวลูกแก้วอกไก่ย่อเก็จ รองรับเรือนธาตุทรงแปดเหลี่ยมซ้อนกันสามชั้น เหนือขึ้นไปเป็นองค์ระฆัง แต่องค์ระฆังไม่เหลือรูปลักษณ์ให้เห็น เนื่องจากแกะสลักเป็นใบหน้า อาจเป็นพระอินทร์ (หรืออาจเป็นพระพรหม) ถัดไปเป็นปล้องไฉนประดับด้วยฉัตรสีทองบนปลายยอด ที่ฐานเป็นลายสัตว์ประจำปีนักษัตรทั้ง 12 ฐานทั้งสี่มุมมีปูนปั้นช้างสามเศียร และะวิหารศิลปะล้านนา ก่ออิฐถือปูน ทิศเหนือมีมุขยื่นออกไปคลุมบันไดนาคใช้เป็นทางเข้าออกของพระสงฆ์ ด้านหน้ามีบันไดนาค หน้าบันแบบม้าต่างไหม บานประตูลายรดน้ำสีทองรูป

## อ้างอิง

พันแหวน
วัดม่อนทรายนอน

**วัดม่อนทรายนอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลวงใต้ อำเภองาว จังหวัดลำปาง ที่ดินตั้งวัดมีเนื้อที่ 6 ไร่ 1 งาน 88 ตารางวา

วัดม่อนทรายนอน หรือ **วัดดอย** ตั้งวัดเมื่อ พ.ศ. 2386 ในสมัยพระยาน้อยอินท์ เจ้าผู้ปกครองนครลำปาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ชื่อของวัดมาจากชื่ดอยม่อนทรายนอน ซึ่งมีตำนานเล่าว่าอดีตของพระพุทธเจ้าที่เสวยพระชาติเป็นทรายคำหรือเนื้อทราย เมื่อนายพรานออกป่าล่าสัตว์และได้พบทรายคำจึงไล่ล่า ทรายคำได้วิ่งหนีโดยได้คาบมะม่วงลูกหนึ่งไว้ด้วยความเหน็ดเหนื่อยจึงได้หยุดนอนพักและได้คายมะม่วงลูกนั้นไว้บนม่อนดอยลูกหนึ่ง ซึ่งต่อมาม่อนดอยลูกนั้นจะได้ชื่อว่า ม่อนทรายนอน และมะม่วงลูกนั้นได้เจริญงอกงามกลายเป็นต้นใหญ่ วัดประดิษฐานองค์พระธาตุม่อนทรายนอน ในวันที่ 17 เมษายน ของทุกปีจะมีประเพณีตานตุงซาววา วัดได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2553

อาคารเสนาสนะประกอบด้วย กุฏิ วิหารทรงล้านนาแบบเปิดข้าง ต่อมาได้สร้างวิหารหลังใหม่ขึ้นแทนวิหารหลังเก่าในปี พ.ศ. 2539 และศาลาอเนกประสงค์ ปูชนีย์วัตถุมีพระพุทธรูปทองเหลือง พระเจ้าทันใจ และเจดีย์บรรจุพระเกศาของสมเด็จพระสัมมาสัมพุทธเจ้า 

## รายนามเจ้าอาวาส
* พระน้อยสจจญาโณ
* พระส่วยละ
* พระสุนทร
* พระน้อย
* พระครูสถิตธรรมพิทักษ์ (มานะ ฐานรโต)

## อ้างอิง

ม่อนทรายนอน
นิคมอุตสาหกรรมจะนะ

thumb|อำเภอจะนะ

**นิคมอุตสาหกรรมจะนะ** เป็นโครงการพัฒนานิคมอุตสาหกรรมในอำเภอจะนะ จังหวัดสงขลา โดยครอบคลุมพื้นที่ประมาณ 20,000 ไร่ ในพื้นที่ ตำบลนาทับ ตำบลตลิ่งชัน และตำบลสะกอม โดยจะมีการผสมผสานของอุตสาหกรรมหนักและอุตสาหกรรมเบา ไม่ว่าโรงไฟฟ้า ท่าเรือน้ำลึก โซลาร์ฟาร์ม 

การพัฒนานิคมอุตสาหกรรมจะนะได้มีการประท้วงต่อต้านการพัฒนาเนื่องจากผลกระทบของสิ่งแวดล้อมที่จะทำให้เกิดมลภาวะทางน้ำกับพื้นที่โดยรอบ และการย้ายถิ่นฐานของประชาชน ในปัจจุบันอยู่ในช่วงการปรับเปลี่ยนผังเมือง จากเดิมเป็นที่ดินประเภทอนุรักษ์ชนบทและเกษตรกรรม (ผังเมืองสีเขียว) เป็นที่ดินประเภทอุตสาหกรรม (ผังเมืองสีม่วง)

## แผนการพัฒนานิคมอุตสาหกรรม
แผนการพัฒนาโดยบริษัทมหาชน 2 บริษัท บริษัท ไออาร์พีซี จำกัด (มหาชน) และ บริษัท ทีพีไอ โพลีน เพาเวอร์ จำกัด (มหาชน) โดยมีแผนพัฒนาประกอบด้วย

* นิคมอุตสาหกรรม - พื้นที่ไม่ต่ำกว่า 7,000 ไร่ 
* พื้นที่ผลิตไฟฟ้า - พื้นที่ 5,400 ไร่ สำหรับโรงไฟฟ้าก๊าซธรรมชาติเหลว ที่จะเชื่อมต่อกับโรงไฟฟ้าจะนะเดิม และโซลาร์ฟาร์ม
* ท่าเรือน้ำลึก
* รถไฟรางคู่เชื่อมต่อกับสถานีรถไฟวัดควนมิตร

## อ้างอิง

จะนะ
หมวดหมู่:เศรษฐกิจของจังหวัดสงขลา
หมวดหมู่:อำเภอจะนะ
ทางด่วนปักกิ่ง–คุนหมิง

**ทางด่วนปักกิ่ง–คุนหมิง** () หรือที่เรียกกันทั่วไปว่า *ทางด่วนจิงคุน* () เป็นทางด่วนที่เชื่อมต่อปักกิ่ง กับคุนหมิงในมณฑลยูนนาน มีระยะทาง  ทางด่วนสายนี้แล้วเสร็จตลอดทั้งสายในปี 2018

## เส้นทาง
ทางด่วนปักกิ่ง–คุนหมิงเริ่มต้นจากปักกิ่ง เมืองหลวงของสาธารณรัฐประชาชนจีน สิ้นสุดที่คุนหมิง ในมณฑลยูนนาน ผ่านเมืองที่สำคัญดังต่อไปนี้

* ปักกิ่ง
* ฉือเจียจวง มณฑลเหอเป่ย์
* ไท่หยวน มณฑลชานซี
* ซีอาน มณฑลฉ่านซี
* เฉิงตู มณฑลเสฉวน
* คุนหมิง มณฑลยูนนาน

## อ้างอิง

05